PRAKTIČNA TEOLOŠKA PITANJA 


I, POROĐAJNE BOLI NISU PROKLETSTVO 

Neki vjernik iznio Je ovo pilanje. Negdje je pročitao da je slraii jedini 
izvor porođajnih boli. Odlanulo mu čitajuei kako psihoprofilaktička metoda 
sprema rodilje za što lakši porođaj. Međutim, zagonetno mu odzvanjaju ri¬ 
ječi Post 3,16. Nijesu li porođajne boli nametnute od vrhovnog Zakonodavca 
kao neotkloniva kazna? Zar rodilje moraju plaćati taj danak svojoj 
materinskoj službi? Nijesu li se neki teolozi protivili metodi ublaživanja po¬ 
rođajnih boli? Medicina nam nuđa sredstva bezbolnog rađanja. Zar nije uči¬ 
njena velika usluga rodiljama što mogu svom majčinskom pozivu odgovoriti 
a da nc upotrijebe nikakva umjetna sredstva, nego samo da se psihički i teh¬ 
nički spreme da što bezbolnije porode? 

ODGOVOR 

Teolog je pozvan da i u ovom pitanju reče svoje stanovište. Radi se o 
tumačenju tekstu Sv. Pisma. Taj tekst je neke odveo na krivo tumačenje, u 
predrasudu, radi koje su se protivili metodama ublaženja bolova pri poro¬ 
đaju. — Tu se, dakle, zaplela i savjest. Dovodi se u pitanje duhovni ekvilibrij. 
\'ažnost pitanja nameće se svima onima koji na bilo koji način dolaze u kon¬ 
takt s roditeljima, prema lome i ispovjednicima. I porođajna bol je važan fe¬ 
nomen kršćanskog života. Potrebno je odredili ispravnu orijentaciju u odno¬ 
su prema loj boli. — U jodnu riječ: teolog je pozvan da s teološkog gledišta 
i/reče svoj sud, jer .se radi o pitanju što zasijeca donekle i na područje »lidei 
et niorum« — vjere i kršćanskog ćudoređa. 

Pothvati znanosti. Teolog priznaje znanosti da je ona na svom specilič- 
lioin području slobodna. Teologija poštuje specifične metode raznih znanosti. 
Recimo konkretnije: teolog poštuje načela i metodu ginekologije i akušerske 
znanosti kao što poštuje načela i metode drugih znanosti, dok se one zadrža¬ 
vaju na svom području (Denz 3019). 

Razumije se da teolog ne prihvaća mišljenje nekih koji smatraju da iz¬ 
među teologije i znanosti opstoji nesvediva protivnost. Sve štogod je bilo gdje 
istinita izrečeno — sve se svodi na jedan izvor, na vječnu Istinu, u kojoj ne¬ 
ma protivnosti ni proturječja.* 

Osim tt^a, teolog ne pripisuje znanosti apsolutnu vrijednost. On zna da 
tehnika i znanost ne mogu zahvatiti svu problematiku čovječjeg života. Teolog 
jc svjestan toga da nije moguće integralno shvatiti čovječju egzistenciju bez 
projekcije u nadnarav, preko granica vremena i prostora. Znanosti će uvijek 
za teologa ostati u rangu sredstava. Bez pretjerane apoteoze znanosti, bez 
mistificiranja oko znanosti kao nadomjeska religije,= objavljena istina ostaje 
uvijek kao neka indirektna norma svih znanosti i na njihovu specifičnom pod¬ 
ručju. Istina istini ne smije nikada protusloviti. 

U pitanju bezbolnog rađanja znanost polazi iz ova dva načela: prvo, u 
normalnim uvjetima, ako je tijelo zdravo, nijedna se fiziološka funkcija ne od- 


1. sv. TOMA, CG, 1 gl. 5—8. 

2. PIJO XII. u govoru 8. I 1956, ASS XLVin <1»6) 82—93- 

vija uz pratnju boli, dosljedno, kao što je bezbolno hodanje, gledanje i si., 
tako bi se bezbolno moralo odvijati i rađanje; drugo, prirodno je da uterus pri 
porođaju postane poprištem raznih kontrakcija i raznih popratnih osjećaja, ali 
danas Je opće poznata činjenica da je ideja boli (iz neznanja ili predra.suda) 
asociirana s fenomenom porođaja. Ti idejni i osjećajni kompleksi stvaraju 
uvjetne reflekse, reakcije straha i boli. Time porođaj postaje bolnim doživlja¬ 
jem. Ostvaruje se, dakle, nesklad između prirodnih, normalnih osjećaja kon¬ 
trakcije uterus-a i činjeničnih, bolnih reakcija moždane kore. 

Nova, psihoprofilaktička metoda ide za tim da se uklone negativni, uvjet¬ 
ni refleksi straha i boli. U isto vrijeme treba stvoriti pozitivne reflekse koji će 
nadomjestili one negativne (straha i boli). A kako? Poučavati rodilje u pravo 
vrijeme o tome što se u njima odvija za vrijeme trudnoće i pri rađanju. To 
znanje će raspršiti maglu otajstva što straši, uklonit će strašilo neminovnih 
boli. Ženama se predočuje kako nema oslona strahu, nema uzroka boli. Pozi¬ 
vaju se da uvide uzvišenost i ljepotu majčina poziva. U isto vrijeme tehnički 
se spremaju na to da mišiće priviknu na zahtjeve kontrakcije. Buduća majka 
privikava se, recimo, na trovrsnu respiraciju: abdominalnu, grudnu i usnu. 
Potrebno je, naime, dovesti u sklad respiratorni ritam s ritmom mišića (mu- 
skulatornim) pri porođaju'’ 

Sve ovo znači da psihoprofilaktička metoda odgaja rodilje da porođaj 
nekako suvereno uzmu u svoje ruke. Rodiljama se podiže svijest. One nijesu 
više samo »pacijenti« — u doslovnom smislu toga izraza — one nastupaju ak¬ 
tivno, upravno, određujući, nekako, svifju sudbinu u lom važnom trenutku. 
Dakako, prisutnost vještaka pomoći će još više da laj osjećaj višcvrijednosii 
zavlada dušom i tijelom rodilje. 

Neke primjedbe. Svakomu je jasmi da ovo razlaganje pretpostavlja kao 
izvjesnu činjenicu da je nekada u prošlosti porođaj bio t>pćenito bezbolan. Za¬ 
nimljiva koincidencija! I kršćanska nauka tvrdi da je u iskonskom stanju 
nevinosti bilo određeno da žena rađa bez boli. Posebna zaštita Svemogućega 
ne bi bila dopu.sti!a da u ženin organizam uđe bol pri porođaju. Međutim, 
dok vjernici smatraju da je iskonskim grijehom priroda prepuštena sebi, ti¬ 
me i pojavi boli, dotle oni koji ne prihvaćaju vjere smatraju da je porođajna 
bol plod neke sugestije i autosugestije, plod uvjetnih refleksa, kako je re¬ 
čeno malo prije. 

a) Činjenica je danas, kao što je bez sumnje bila i prije, da neke rodilje 
rađaju bez boli, neke s neznatnim .bolima, iako ne uzimaju nikakva analgctič- 
ka ni anestetička sredstva, niti upotrebljavaju psihoprofilakličku metodu. Isto 
lako je činjenica da ima rodilja koje rađaju s velikim bolovima. A objektivne 
činjenice nukaju nas da zaključimo da i predhistorijska žena zove u pomoć 
primalju ili vraća da joj pomognu pri .bolnom porođaju. To znači da je po¬ 
rođaj bio bolan (barem u nekim slučajevima). 

b) Ako je ovo objektivna istina, tada moramo reći da se usklađuje s tra¬ 
dicionalnim naućavanjera da čovječji organizam po svojoj strukturi nekako je 
izložen pojavi boli. Podložan je raspadljivosti, interferenciji protivnih snaga. 


3- To jo primjena teorije da je »dolor puerperalij« posljedica nedovoljne cirkulacije krvi u musku¬ 
laturi materice. Potrebno jc. prema lome, opskrbili mi.šič ulerus-a irigacijom krvi. Tako tc prikladna 
respiratorna i muskularna tehnika pomoći uklanjanju ili ublaživanju boli. ^ Lijećnici savjetuju da 
i muž prisustvuje porođajima svoje žene, da lim prisustvom podigne njezin duh. Neka žena u tom 
trenutku osjeti da se muž s njom suživljuje, s njom surađuje u afirmaciji zajedničke ljubavi. 

On pobilajc sulijL'klom iniioiiili razoi'uili snaga iz.vana. Endogeni i eksogctii 
faktori unose rascjep, razdor u njegove snage. Da i ne govorimo kako lim ten¬ 
dencijama nadolaze kod pojedinaca posebni faktori koji prou/rokuju posebne 
defekte, prirođene bolesti i mane.’ 

c) Navodi se da psihoprofiiaklička metoda ima znatnih uspjeha. Recimo 
da 85— 90 % rodilja od onih koje .se podvrgnu toj metodi osjete blagodati hc/.- 
bolna porođaja. To znači da metoda ne uspijeva 100^'f, što je razumljivo, ali 
se ne može opravdati što danas neki prikazuju tu metodu kao definitivan ob¬ 
račun s porođajnim bolima. Treba strogo znanstveno, statistički dokazali 
tvrdnje, drugim riječima: nc iznositi nešto kao strogo dokazano što je još 
u fazi vjerojatne teorije ili hipoteze. 

d) Bolje je oprezno reći da u toj metodi ima izvjesnih, ima vjerojatnih, 
ima i problematičnih tvrdnja. Još nije dokazano da je uvjetni reflek.s slrah.'i 
JEDINI izvor porođajnih boli. Ima učenjaka koji u fiziološkoj i u psihičkoj 
strukturi ženina organizma nalaze neko opravdanje tim bolima. Oni umuju 
npr. ovako: priroda s lim bolima prisiljava majku da shvati veličinu časa, 
da upotrijebi sve svoje snage da pravilno odgovori prirodnom pozivu. Svaka 
je bol, vele oni, kao alarmni signal ko ji upozorava organizam da se spremi na 
samoobranu.-' Koji je postotak organizama kod žena koji su tako zdravi da ne¬ 
maju organsko-fizioloških defekata? A neće li ti defekti doei do izražaja u fe¬ 
nomenu kontrakcije mišica pri porođaju? 

c) Simptomatično jc i to da se pri uporabi ove metode (raži prije svega i 
bezuslovno povjerenje u efikasnost njene primjene. Apsolutna vjera u meto¬ 
du je osnovni uvjet za njenu uspješnu primjenu. Neki stručnjaci upozoravaju 
da time psihoprofiiaklička metoda prelazi jednostavno u metodu sugestije. 
Kao da pretpostavlja da čc bol opstojati ili da može opstojati, ali da rodilju 
treba sugeslionirati, lako da ona zbiljsku .bol ne osjeti. Time teorija ili hi¬ 
poteza da je strah JEDINI uzrok porođajnih boli gubi od svoje dokazne 
snage. 

Reklo bi se, dakle, da je svakako pretjerano govorili da je strah JEDINI 
uzrok porođajnih boli. Bez sumnje da strah može imati negativnih posljedica 
u snošenju tereta porođaja, ali, ako je strah u ovom ili onom slučaju uzrokom 
boli, nc znači da je UVIJEK i da je on JEDINI uzrok tih porođajnih boli. 

Moralno gledište. S gledišta moralkc mora se reći da psihoprofilaktička 
metoda sadrži u sebi samo pozitivne elemente te joj se ne može, u granicama 
same pozitivne znanosti, s moralnog gledišta uputiti nikakva zamjerka. 

Doista, ta metoda uključuje nastojanje da se pomogne rodiljama u snoše¬ 
nju boli, a to je poziv ljubavi prema bližnjemu. — Uporabom te metode ne do¬ 
vodi se u pogibelj ni zdravlje majke ni zdravlje djeteta, time ona ne poprima 
kvalifikaciju zla čina. — Metoda se ističe iznad nekih dnigih vrsta pokušaja 
da se smanji porođajna bol, npr. iznad hipnoličke metode, jer psihoprofilak- 
lička metoda ne onemogućuje da se u majci pojavi onaj ugodni majčinski osje¬ 
ćaj što ona osjeti u času kada konstatira da je postala majkom. Ova metoda 
ostavlja netaknutu svijest, te majka u ugodnom majčinskom osjećaju prima 
neku nagradu prirode za uslugu što čini čovječanstvo! rađanjem novog člana 
ljudske zajednice. — Ova metoda ima i tu odliku što majku poziva na ozbilj- 


4, SV'. TOMA, III P, 14. 4; II—11 IM, i. 
PIJO XII, nav. govor. 

iiost, odgaja je u čvrstoći, pogoduje razvoju plemenitih osjećaja, omogućuje 
majci da se afirmira, da dokaže svoju sposobnost. — Može se u prilog te me- 
lode iznijeti i to da, zahvaljujući njenoj primjeni, neke žene neće iz straha 
pred .bolima izbjegnuti začeće i rađanje. — Bez obzira na to kojih su životnih 
nazora oni koji tu metodu najviSe propagiraju, moramo jednostavno zaklju¬ 
čiti da »sama metoda nije nužno povezana uz načela materijalizma ili deter¬ 
minizma niti se moraju prihvatiti sve točke teorije uvjetnih refleksa«.® 

Ako tu metodu promatramo s gledišta profesionalne inoralke, očito je 
da je kršćanski liječnik osobito pozvan da upotrijebi sve svoje snage da i na 
ovaj način pomogne bližnjemu, Ij. rodiljama. Kršćanski liječnik u svim no¬ 
vim dostignućima znanosti otkriva veličinu i mudrost Božju, dobrotu Oca koji 
je udijelio ženinom organizmu tolike snage da se razvija, da se brani, da sc 
spontano sam liječi itd.^ 

Metoda je u skladu sa Sv. Pismom. Tekst Sv. Pisma danas se obično na 
bazi tekstualne kritike ovako prevodi; »Učinit ću muke tvojih trudnoća vrlo 
velikim; s mukom rađat ćeš djecu«. I na drugim mjestima Sv. Pismo konsta¬ 
tira činjenicu da boli prate ženin porođaj (Iz 26, 17; Jer 4,31; Iv 16,21). 

Te riječi nijesu riječi prokletstva kojemu bi se morala podložiti .svaka že¬ 
na kao nekoj osudi. Niti su te riječi zapovijed, izražaj volje Svevi-šnjega 
sa bezuslovrom obaveznom snagom. Pc^Iedajmo te riječi u perspektivi vjere. 
•Da su praroditelji ostali u iskonskoj nevinosti, porođaj bi bio bezbolan. Dogo¬ 
dilo se protivno. Posve logično vrhovni Sudac sada kaže da će učiniti tako da 
priroda slijedi svoj tijek, tj. da porođaj bude popraćen bolima, pa i najtežim 
bolima, ako u pojedinim slučajevima budu opstojali neposredni uzroci lih 
boli, defekt u organizmu ili u funkcioniranju mišića uterusa. 

Neposredni, dakle, izvor porođajnih boli jesu psihički ili fiziološki dofekli 
u organizmu rodilje, a daljnji uzrok tih boli kršćanstvo gleda u iskonskom ne¬ 
redu, koji je uzrokom da je priroda puštena sebi. zakonu raspadanja, sukobu 
suprotnih snaga, dinamici smrti i života. 

To isto mo/.emo reći i za druge boli što pojedinac trpi. Neposredni uzrok 
tih boli naći ćemo u defektu pojedinca, a daljnji uzrok u neredu koji se krije 
u samoj prirodi, u strukturi čovječjeg tijela, u zakonima njegova umnažanja 
npr. u zakonima nasljeđa. Ako pojedina žena baštini zdrav organizam, ako je 
njena psihička struktura ekvilibrirana — porođajnih boli neće biti ili će biti 
lake naravi. I obratno. 

Ne zaboravimo, uostalom, da tekst Sv. Pisma ne govori samo o mukama 
pri porođaju. Ono ističe da će i vrijeme graviditeta biti izloženo eventualnim 
mukama. Protegnimo to i dalje. Zar prehranjivanje, njegovanje, odgajanje 
djece neće biti izvorom tolikih muka za majku? Za majku i za oca? 

Katoličko gledište. Ono se stvara na poznatim načelima o tumačenju Sv. 
Pisma. To tumačenje ne smije biti samo strogo tekstualno, nego se mora rav¬ 
nati po svim pravilima tumačenja, npr. po analt^iji vjere, po kontekstu, i 
uvijek u saglasnosti s Crkvenim Učiteljstvom (Denz Ind. syst. A 7bc). 

To je razlog radi kojega katolici nijesu nikada smatrali nedopuštenim 
ublaživati boli, pa bile one i porođajne.’" Odlučno ipak tumačenje toga pitanja 

6. PALAZZINt — De Jorio. Casus, vol. I, str. 7CS, izdanje Marietti 1957. 

7. PfJO Xri, u govora 29 . IX 1949. AAS XL1 (1949) 557—561. 

6. Neki protestanti, naprotiv, nijesu smatrali dopuštenim ublaitivati porođajne boli, jer su shva¬ 
ćali Sv. Pismu prevušc l.tcialno. Dogodilo se pak da je kraljica Viklotija rodila uz pomoć srcđ.siava 4a 

iznio je Pijo XII dne 8. I 1965. Taj govor zajedno s govorom od 29. IX 1949. 
baca potpuno svjetlo u pitanje tako da među katoličkim teolozima nema o 
pitanju nikakvih bitnih razmimoilaženja. 

Kršćanstvo ne tumači bol i križ samo kao negativni element duhovnog 
života. Ako bol nije potrebita za osobnu izgradnju, za sačuvanje života milo¬ 
sti i slično, ne može se tvrditi da rodilja mora takvu bol prihvatiti. To vrije¬ 
di i za sve druge boli. Ako rodilja ne uspije steći bezbolnost ili uspije djelomič¬ 
no, njoj podnošenje te boli može postati izvorom velikih i brojnih blagodati. 
Velike su blagodati kršćanski podnesene -boli. Tu ulazi pitanje duha pokore, 
afirmacije kršćanske duhovne jakosti, motiva vjere itd. Rodilja nije dužna da 
apsolutno prihvati porođajne boli niti kao savjet niti po diktatima askeze niti 
s naslova kršćanskog heroizma, jer ima pravo da postupa s boli kao sa sred¬ 
stvom. 

Zaključak. Kada raspravljamo o raznim sredstvima za ublaživanje ili od¬ 
stranjivanje porođajnih boli moramo se jednostavno držati nauke o dopušte- 
nosti čina s dvostrukim učinkom. Primjenjujući to na ovo pitanje reći ćemo: 
nijedno sredstvo ne može biti dopu.šteno ako ono po svojoj naravi ili u većini 
.■»lučajeva stavlja u opasnost zdravlje majke ili djeteta, ili doprinosi tome da 
sc izopače osjećaji majčinske ljubavi prema novorođenčetu. 

Psihoprofilaktička metoda osvjetljuje ulogu prirode u fenomenu poro¬ 
đaja." Ona upozorava da sc odbace kriva tumačenja o organskim osjećajima 
što prate fenomen porođaja, još više, ona nastoji da sc isprave. Mnogo je ta 
metoda zaslužna što se svraća pažnja na to da se ukloni bestemeljni strah 
i neosnovana tjeskoba. Metoda izlazi u susret rodilji i usklađuje njezin rad s 
radom prirode. Omogućuje rodilji da sačuva duševni mir i vlast nad sobom. 
Povećaje rodilji svijest materinstva. Sve su to, veli Pijo XII, pozitivne vred¬ 
note kojima nema zamjerke, sve su to dobročinstva u prilog rodilja i potpuno 
Ml u skladu s voljom Stvoritcljcvom. 

Dr. J. K u n i č i ć 


ubla;len.|u buli. Anglikanski icoloici odmah ulihnu.tc. — Modu ostalima koji su zabacivali bezbolno i-a- 
danjc nuluzi se i L. Tulsluj. 

9. O psihoprofilaktiikoj melodi kao 5lo i o drugim pograničnim pitanjima medicine i morali« 
potrebno je konsultirali siruCnu literaluni. Na žalost nije moguće naći neko zadovoljavajuće rjcienjc. 
U Medicinska Enciklopedija Zagreb 1963, svezak i, sir. 122 i slijed, raspravlja se o pitanju, ali nije 
laku iz luga izvesti točan zaključak. Tu se npr. iznosi kako jv ljudski porod pusuo delikatan događ.tj 
zbog uspravnog hoda (str. 122). Porođajne boli su •fiziološke« jer po pravilu postoje kod svakog po¬ 
rođaja. u većoj ili manjoj mjeri (str. 131). Te boli lako prate porođaj da nijesu podložne utjecaju 
volje (str. 130). Međutim, tvrdi se i ovo: »Mehanizam nastanka boli nije posve razjašnjen, kao ni 
incrvaeija uterusa« (str. 130), 

Sve ovo šio smo naveli kao da ide u priKig tradicionalnoj nauci da porođajne boli nijesu jedino 
plod straha, ali u istom kontekstu pisac ne samo hvali psihoprofilaktičku metodu nego tvrdi izričito 
i ovu: »Postojanje porođajne boli prenosi se predajom i Iskustvom iz generacije u generaciju. Poste¬ 
peno jc i u riana.šnjem ljudskom društvu stvoren pojam nepodnošljive porođajne boli« itd. (str. 131). 
Ra/umljivu da je liječniku glavno liječili, sloga nikakvo čudo da ne zalazi u teoretska razglabanja. Iša* 
zumljivci da sc liječnik bavi porodnišivom kao granom medicine. Dužnost mu je da proučava pra¬ 
vilne i patološke porođaje, proces trudnoće i puerperija. Liječnik pak nije pozvan da zalazi u filo¬ 
zofska i teološka pitanja. Kako je upadno nelogično tvrditi u istom kontekstu da su porođajne boli 
|)Iod organske strukture tijela, (iziološka činjenica kuju ženina volja ne može izmijeniti, a u isto 
vrijeme usUrditl da je pojam porođajnih boli nastao predajom i iskustvom. 

Koliko mi je poznato, kod nas je pitanje bezbolnog porođaja s katoličkog gledišta razvio Dr 
Vojko Dovuiak u svojoj doktorskoj radnji pod naslovom BEZBOLNI POROĐAJ KROZ POVIJEST 
KAT. NAUKE, Šibenik 1962. 

